ทหารไทยอวด ENGYปันผลทั้งปี6.25%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — บลจ.ทหารไทย ชูกองทุน ENGY จ่ายปันผลอีก 11 สตางค์ ดันทั้งปีแจก 6.25% พร้อมเปิดขายกองทุนเกาหลีอีก 2 รุ่น 
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า ในฐานะผู้จัดการกองทุนของกองทุนเปิดทหารไทย MTrack Energy ETF หรือ ENGY กำหนดวันปิดสมุดทะเบียนพักการโอนกรรมสิทธิ์ในหน่วยลงทุนเพื่อสิทธิของผู้ถือหน่วยในการรับเงินปันผลครั้งที่ 2 ประจำปี 2552 (วันที่ 1 ก.ค.–31 ธ.ค. 2552) ในวันที่ 25มี.ค. 2553 และจะจ่ายเงินปันผลในอัตรา 0.11 บาทต่อหน่วยลงทุน ในวันที่ 10 พ.ค.นี้ ซึ่งคิดเป็นอัตราการจ่ายเงินปันผลต่อกำไรสุทธิรอบครึ่งปีหลังเท่ากับ 18% 
“ในปี 2552 กองทุน ENGY มีผลการดำเนินการที่ดี โดยกองทุนจ่ายเงินปันผลครึ่งปีแรกไปแล้ว 0.15 บาทต่อหน่วยลงทุน และจะจ่ายในรอบครึ่งปีหลังอีก ทั้งปีจ่ายปันผลรวม 0.26 บาทต่อหน่วยลงทุน ทำให้อัตราผลตอบแทนจากเงินปันผล ณ วันสิ้นปี 2552 เทียบเท่ากับ 6.25%”
นอกจากนี้ บริษัทจะเปิดขายกองทุนเพื่อลงทุนในพันธบัตรเกาหลีใต้อีก 2 รุ่น ระหว่างวันที่1016 มี.ค.นี้ โดยกองทุนเปิดทหารไทยพันธบัตรเกาหลีใต้ รุ่นที่ 56 อายุกองทุนประมาณ 6 เดือน ผลตอบแทนหลังหักค่าใช้จ่ายอยู่ที่ประมาณ 1.50% ต่อปี ส่วนรุ่นที่ 60 อายุกองทุนประมาณ 1 ปี 10 เดือนผลตอบแทนรวมหลังหักค่าใช้จ่ายอยู่ที่ประมาณ 2.60% ต่อปี 
ทั้งนี้ กองทุนทั้งสองรุ่นมีนโยบายลงทุนในพันธบัตร ตั๋วเงินคลัง หรือพันธบัตรธนาคารแห่งชาติที่รัฐบาล องค์กร หรือหน่วยงานรัฐบาลเกาหลีใต้เป็นผู้ออกหรือค้ำประกัน ซึ่งมีความเชื่อถือระยะสั้นของตราสารหรือผู้ออกตราสารในระดับ A+/F1โดยกองทุนเปิดทหารไทยพันธบัตรเกาหลีใต้รุ่นที่ 56 นั้น จะมีอายุของกองทุนประมาณ 6 เดือน มูลค่าของโครงการ 1,000 ล้านบาท ให้ผลตอบแทนจากการลงทุนหลังหักค่าใช้จ่ายประมาณ 1.50% ต่อปี และรุ่นที่ 60 อายุของกองทุนประมาณ 1 ปี 10 เดือน มูลค่าของโครงการ 500 ล้านบาท ให้ผลตอบแทนจากการลงทุนหลังหักค่าใช้จ่ายประมาณ 2.60% ต่อปี โดยทั้งสองกองมีการทำสัญญาปกป้องความเสี่ยงจากอัตราแลกเปลี่ยนเต็มจำนวน ผู้สนใจสามารถลงทุนด้วยมูลค่าการลงทุนขั้นต่ำเพียง 2,000 บาท